ملہووالی

ملہووالی، پنڈی گھیب تحصیل کا ایک خوبصورت گاوٌں ہے۔ 2017 کی مردم شماری کے مطابق اس کی آبادی 25 ہزار کے قریب ہے۔
ملہووالی سے مغرب کی جانب 11 کلومیٹر کے فاصلے پر جھمٹ جبکہ مشرق میں 7 کلومیٹر کے فاصلے پر ہجری شریف،شمال مغرب میں 4 کلومیٹر کے فاصلے پر دھبولہ شریف اور جنوب میں 10 کیلومیٹر کے فاصلے پر نلہڈ شہر ھےاسکے جنوب میں خوبصورت پہاڑی سلسلہ ہے جسے مقامی زبان میں "لڑھی" کہا جاتا ہے۔
ملہووالی کی کافی آبادی ڈھوک پر مشتمل ہے جن میں ڈھوک ماجھی خیل،ڈھوک حافظہ آباد،ڈھوک بھیڑہ،ڈھوک ڈھولا،ڈھوک جرگر،ڈھوک کچاء،ڈھوک احمد آباد،ڈھوک گلی،ڈھوک راجا اور امریتی شامل ہیں
تعلیمی اداروں میں سے گورنمنٹ بوائز سیکنڈری اسکول،گورنمنٹ گرلز سیکنڈری اسکول،ایک گورنمنٹ بوائز ایلیمنٹری اسکول اور چند پرائمری اسکول اور پرائیویٹ اسکول بھی ہیں
اس کو ملہوالی کیوں کہا جاتا ہے۔۔۔؟
اس کی وجہ تسمیہ کیا ہے۔۔۔؟
یہ سوال بھی دلچسپی سے خالی نہیں ہے۔یہ نام اس وجہ سے مشہور ہوا کہ۔۔۔جہاں پر آج کل بھی ہر منگل کو منڈی مویشیاں لگتی ہے وہاں ایک بند (منی ڈیم) ہوا کرتا تھا جو آبپاشی اور دوسری ضروریات کے لیے آبادی کو پانی مہیا کرتا تھا۔وہاں پر آج بھی ایک مسجد ہے جو بند والی مسجد کے نام سے مشہور ہے۔یہ مسجد دراصل اس بند کے کنارے پر واقع تھی۔
پانی کے اس بند کے کنارے چکنی مٹی جسے علاقائ زبان میں "ملھ" یا "ملھی" کہا جاتا ہے اکٹھی ہو جاتی تھی۔ یہ بند 1940ء تک رہا اور بعد میں ٹوٹ پھوٹ کا شکار ہو گیا۔ کمھار برتن بنانے کے لیے یہاں سے ملھی مٹی دوسرے دیہاتوں میں لے جاتے تھے اور برتن تیار کرتے تھے۔
یوں اس آبادی کو "ملھ" والی اور بعد میں ملہووالی کہا جانے لگا۔
آج بھی اگر آپ اٹک ڈسٹرکٹ کا میپ "Color altas" میں دیکھیں تو نقشہ میں مٹی کے برتنوں کا نشان "Icon" ملہووالی میں واضح طور پر دیکھا جا سکتا ہے۔
برتن سازی اس گاوٌں کی پرانی "Cottage industry" ہے۔اس کا شمار ضلع اٹک کے بڑے بڑے قصبات میں کیا جاتا ہے۔
قدیم روایات کی روشنی میں اس کی آباد کاری سن 1770ء میں شروع ہوئ۔
قدیم گاوُں کی آبادی کے کچھ آثار بوائز ہائ سکول کے جنوب مغرب میں ڈھوک کچہ کے قریب بھی کافی عرصہ نظر آتے رھے۔پرانے برتن اور مکانوں کا ملبہ کافی عرصہ تک لوگ دیکھ کر یاد رفتگان میں کھو جاتے تھے۔
مائ سکراں والی بن اور محمد صادق کے گھر کے درمیانی رقبہ میں ہندووٌں کا مرگھٹ ہوتا تھا، جہاں ہندو اپنے مردوں کو جلایا کرتے تھے۔مقامی زبان میں اس جگہ کو چہانیاں بھی کہا جاتا تھا۔
یہاں کا پرائمری سکول 1916ء میں قائم ہوا۔یہاں کے لوگوں کو اسلام سے بہت گہرا لگاو ہے۔قیام پاکستان کے وقت بھی یہاں دین اسلام کے فروغ کے لیے کام جاری تھا جو آج تک جاری ہے۔قرآن پاک کی تعلیم کے لیے کئی مدارس کام کر رہے ہیں۔جو ملک بھر میں اور سمندر پار قرآن پاک کے پیغام کو عام کر رہے ہیں اور یہاں پر کافی تعداد میں مساجد ہیں ملہووالی کی مشہور مذہبی سخصيت قائد محترم علامہ سید ساجد علی نقوی جن کو پورے پاکستان میں جانا جاتا ہے مولانا گلاب حسین نقوی مرحوم، مولانا کرم الہٰی مرحوم،مولانا محبوب حسین مرحوم،مولانا جلیل حسین نقوی مرحوم،مولانا گلُ شیر شہید،مولانا عبد المالک،مولانا نور محمد مرحوم، ہیڈ ماسٹر مہر خان، ماسٹر مسلک دین، ماسٹر ابرار حسین شاہ اور مولانا عاشق حسین نقوی ،علامہ تقي شاہ،مولانا محسن شاہ خطیب جامع مسجد جعفریہ ملہووالی کی اہم شخصیات ہیں
سوئ گیس کی فراہمی اٹک کی سیاسی قیادت کے لیے ایک چیلنج کا درجہ رکھتی ہے۔اور عوام کا یہ دیرینہ مطالبہ ہے۔
کیونکہ ملہووالی سے یعنی قدرتی طور پر ایک طرف سے میال آئل فیلڈ اور دوسری جانب سے دکھنی آئل فیلڈ کے درمیان واقع ہے۔
دنیا امید پر قائم ہے۔
ہوسکتا ہے عوام کا یہ خواب بھی کبھی نہ کبھی پورا ہو ہی جائے۔۔۔

ساحر تخلیق مضمون کے ذریعہ تحریر شدہ مضامین